Bhâsa Jhâbâ Serang

Bhâsa Jhâbâ Serang (èsingkat Jaseng; Bhâsa Jhâbâ: ꦧꦱꦼꦗꦮꦼꦱꦺꦫꦁ tarjemahan. basê Jawê Sèrang, basa Jawa Sèrang) panèka dialèk Bhâsa Jhâbâ modern sè èkoca'aghi sareng masyarakat Jhâbâ Serang (Wong Jasèng), panèka kalompo' masyarakat sè andi' hubungan serret kalabân Karaton Banten. È jhâman Karaton Banten, dialèk ka'dinto panèka bhâsa resmi pamarènta'an bân jhughân èghuna'aghi bhâsa pangadâ' è karaton.

Bhâsa Jhâbâ Serang khusussâ èkoca'aghi è wilayah dajâ Provinsi Banten, akadhi Kabhupatèn Tangerang bun dâjâ bân bârâ' lao', Kottah Serang bun dâjâ bân tengnga, Kabhupatèn Serang bun dâjâ, bân Kottah Cilegon. Bhâsa Jhâbâ Serang jhughân èkoca'aghi è minoritas wilayah è Provinsi Lampung. Dialèk ka'dinto èangghep mènangka toronan dâri Bhâsa Jhâbâ jhâman tengnga.

 Klasifikasi 
Bhâsa Jhâbâ Serang panèka dialèk Bhâsa Jhâbâ sè andi' okara padâ sareng Bhâsa Jhâbâ Cirebon bân Bhâsa Jhâbâ Indramayu, rumpun Bhâsa Jhâbâ bun bârâ' jhughân sarumpun kalabân Bhâsa Jhâbâ Tegal bân Bhâsa Jhâbâ Banyumasan. Saèrèngnga ajhâlânna bâkto, dialèk ka'dinto èobâ pan=bârâmpan kosakatana polana èkalènglèngè kalabân wilayah panotoran bhâsa Sunda Banten (khusussâ dialèk Serang), tor kennengngan geografissâ sè jhâu sareng Cirebon bân Indramayu.

 Hubungan Bhâsa 
Mètorot jurnal ajudul Bahasa Jawa Serang dan Bahasa Sunda Pandeglang: Satu Tinjauan Perbandingan Linguistik Historis Komparatif sè ètolès sareng Syahwardi dkk. è taon 2023, èsebbhutaghi jhâ' Bhâsa Jhâbâ Serang bân bhâsa Sunda Pandeglang awwâlla panèka macem bhâsa sè padâ.Syahwardi et al. (2023), kaca 123. kaduwâna apèsa ra-kèra taon 1450 Masehi. Panelitian kasebbhut aghuna'aghi metode kuantitatif lèbât teknik leksikostatistik dâ' 200 okara dhâsar Morris Swadesh, èkataowè 157 okara andi' hubungan/kognat, tor 43 okara ta' andi' hubungan. Mèlana dâri panèka, bisa èsimpulaghi jhâ' Bhâsa Jhâbâ Serang sareng Sunda Pandeglang bâdâ è presentase hubungan 78,5%.Syahwardi et al. (2023), kaca 135.

 Pangaro Bhâsa Sunda 
Bhâsa Jhâbâ Serang sacara geografis èlènglèngè kalabân daèrah panotor bhâsa Sunda, saèngghâ è dâlem parkembhângânna bâdâ pangaro bhâsa Sunda dialèk Banten sè èkoca'aghi è Serang, pangaro kasebbhut èantarana aropa'aghi pangaro tataran leksikon (kosakata), bân sakoni' è tataran fonologi.Muhyidin (2016), kaca 3.

 Sombher-sombher 

 Rujughân 

 Muhyidin, A. (2016). "Interferensi Bahasa Daerah Terhadap Bahasa Indonesia Lisan Masyarakat Kabupaten Serang Provinsi Banten". Jurnal Membaca. 1 (1): 1–10. doi:10.30870/jmbsi.v1i1.1653.
 Syahwardi, S.F.; Zahra, F.R.; Amaliyah; Muhyidin, A. (2023). "Bahasa Jawa Serang dan Bahasa Sunda Pandeglang: Satu Tinjauan Perbandingan Linguistik Historis Komparatif". Jurnal KIBASP (Kajian Bahasa, Sastra, dan Pengajaran). 7 (1). Serang, Indonesia: Universitas Sultan Ageng Tirtayasa: 123–136. doi:10.31539/kibasp.v7i1.6694. ISSN 2597-5218.